钦定古今图书集成/历象汇编/历法典/第097卷 > 浑象铭 杨桓
## 钦定古今图书集成/历象汇编/历法典/第097卷 > 浑象铭 杨桓

于昭圣，皇德维天。希密察乾坤，动符化机，乃命太史，
考顺求违。制器象天，具体而微。度数碁布，星次珠辉。
道分黄赤，拟议元规。两极低昂，中主璇玑。匮方象地，
极枢以维，地本天函，术取外围。反而观之，其趣同归。
体虽至约，用足明大。象设目前，人居天外。观天之里，
合象之背。日月交错，五行进退，造化无穷，不出户内。
始终参求，简仪是配。于昭圣皇夙夜睿思，先天天合，
后天奉时。“先后惟天。”圣皇无为